text: Polak skal fortælle polakker om danske arbejdsforhold
  24 oktober 2011 kl. 08.07
  Der er nu så mange polske arbejdere i Danmark, at fagforeningen NNF ansætter en polak.
  I jylland arbejder der nu 600 polakker på de jyske nærings- og nydelsesmiddelarbejdspladser.
  Det har fået fagforbundet NNF Horsens-Vejle og Østjylland til - sammen med tre andre afdelinger - at ansætte en polak.
  Formålet er, at han skal fortælle sine landsmænd danske arbejdsforhold.
  - Det sker tit, at de får mindre i løn, fordi de ikke forstår, hvad der bliver sagt, siger den ansatte polak, der hedder Jurak Okipny, til P4 Østjylland.
  - Det er vigtigt for dem, når de skal arbejde tre-fire år i Danmark, at de får det samme i løn som andre.
  